№63 «Әсем -Ай» балабақшасының «Ақбұлақ» және «Алпамыс» шағын        орталығы    тәрбиешісі:  Байгонысова Айнагуль Нурфазиловна

Тақырыбы: Наурыз – жыл басы
 Жүргізуші: Наурыз қазақтың шын мағынасындағы ұлттық мейрамы.Наурыз 22-де күн мен түн теңеледі, қыс өтіп көктем келеді. Тіршілік басталады. Қазақ халқы үшін үлкен мейрам – Жаңа жыл   Наурыз мерекесі.
 Кел, балалар ойнайық,
 Наурыз тойын тойлайық..
 Баянды боп мереке,
 Қыр гүліндей жайнайық..
   Ән: «Қош келдің, төрлет  Наурызым»

   Жүргізуші:Балалар келесі бізге Наурызгүл келеді.

   Наурызгүл:Сәлеметсіздер ме балалар!

                         Есенсіз бе халайық.

                       Менің атым Наурызгүл.

                       Қар астында қыс қалды,

                      Қар еріді, су ақты.

                      Көктем келіп шуақты,

                      Құстар келіп сайрады.

                      Күн мен түн де теңелді,

                      Наурыз тойы басталды!

   Жүргізуші:Наурыз мейрамы- өте ерте заманнан бері халықтар тойлап келе жатқан тұрмыстық мереке.Ол парсымыз «Нау-рыз» жаңа күн деген сөзінен шыққан.Бұл жөнінде халқымыздың кемеңгер ұлдары Абай, Шәкәрім, Мұхтар Әуезов, Ахмет Байтұрсынов біршама деректер жинаған.Күн мен түн теңелген, мал төлдеп, адамның аузы аққа тиген, жер бусанып, малдың аузы көкке тиген ырыстың басын қазақ елі – «Ұлыстың ұлы күні»- деп атайды екен.  Келесі кезеңде балалардың тақпақтарын тындайық.
   Тақпақ: Сұлтан,Әдемі,Айдана, Расул

    Сұлтан: 
         Жыл басы - Наурыз мереке,
         Ақ нұрға әлем боянды.
         Наурыз тойы береке,
         Тіршілік таңы оянды.
Әдемі:

Хош келдіңіз Наурызым ардақты,
Халқым саған бар үмітін арнапты.
Жылда осылай келе бергің жасарып,
Гүлге бөлеп нұрға бөлеп аймақты.
 

Айдана:

  Армысың, Наурыз!
Қуаныш боп кір, төрлет!
Ел болып саған,
Көрсетіп жатыр сый – құрмет.

Расул:
 Уа, ағайын, халайық
Мұнда назар салайық!
Мерекесі халықтың
Наурыз тойын бастайық!

Жүргізуші: Наурыз тойы-көңіл тойы, көктем тойы
Жақсылық бола берсін өмір бойы
Биыл да былтырғыдай ақ көбейсін
Елдегі бақыт байлық, бақ көбейсін
Наурыз құтты болсын ағаларға
Наурыз құтты болсын аналарға
Жыл сайын тойланатын мәңгі бақи
Наурыз құтты болсын баршамызға

Сондықтан біріншіден Наурыз тепе-теңдік мерекенің негізгі арқауы, мәңгі деп есептелген.
2. Наурыз- күні жаңарудың, өсудің, түлеудің басы.
3. Наурыз күні имандылық мереке.Алдына келген атанның құны болса да кеш.
4. Наурыз көктем мерекесі, еңбек тойы, ырыс молшылық бастауы.
5. Наурыз мерекесі мейірімділік, қайырымдылық мейрамы.
  Би: «Көктем вальсі»

 Жүргізуші: Ұлы күнде халайық,
Қалай қарап қалайық,
Сәйгүліктей ағайық,
Жасын болып жанайық.
Қыдырдай атамызды
Ортаға шақырайық.!

Қыдыр ата:
Ау, аман ба, жарандар!
Алтын таңға қараңдар!
Ерте жайнап атты таң,
Естіліп тұр шаттық ән.

  Жүргізуші: «Наурыз сөзі Жаңа күн» деген мағынаны білдіреді. Кәне., қайталайықшы. Күн мен түн теңелді. Наурыз тойын «Ұлыстың ұлы күні»деп те атаған. Бұнда «Ұлыс» сөзі «ел, мемлекет» деген түсінік береді. Дәл осы күні барлық адамдар үстеріне ең әдемі, жақсы киімдерін киіп үлкен қуанышпен қарсы алған. Сонымен бірге наурыз мерекесі күні дастарханымыз тағы бір ұлттық тағаммен толады екен.

Балалармен қазақтың ұлттық ойыны «Қамшы тастау» ойынын ойнайық.

    Ойын: «Қамшы тастау».

Жүргізуші:Балалар  қазақтың салт-дәстүрлері өте көп солардың бірі.

Салт-дәстүрі:  « Тұсау кесер».

Жүргізуші: Ақ тілекті ағытып тастайық
Қоштасатын кешімізді бастайық
Жүздерінен көрем шаттық арайын
Болсын солай әрбір күнің, әр айың.
Балалар тақпақтарын айтады
Тақпақ:Камиля,Диляра,Әсел,Әйгерім

Камиля:

Армысыздар халайық,
Бармысыңдар халайық,
Наурыз тойын жұп жазбай,
Жылда қарсы алайық.
Диляра:
Наурыз келсе, құт келгені, халайық!
Есік ашып, шашу шашып,
Ел боп қарсы алайық..
Бүгін күн кенелді,
Әсел:
Ұлы күні кәрі- жас,
Құшақтасып көріскен.
Жаңа ағытқан қозыдай,
Жамырасып өсірген.
Наурыз той құтты болсын!
Әйгерім:

Ұлыс әр кез оң болсын,
Әр үйде ақ мол болсын.
Не тілесең сол болсын,
Қайда барсаң жол болсын.

Жүргізуші: Жыр сыйлаған, нұр сыйлаған тірлікке,
Қастерлейік, қадіріңді білдік пе!
Құтты болсын Ұлыс күн жұмылдырған
Бәрімізді ынтымақ пен бірлікке!
Бәрі: Жарқыраған жыл нұрды,
Жаса, Наурыз дәстүрлі!
Ән: «Көктем келді».

  Жүргізуші: Балалар  қазақтың салт-дәстүрлері өте көп солардың бірі.

Салт-дәстүрі:  «Бесікке салу».

Жүргізуші:Балалар  көңіл- күйімізді көтерсек кайтеді! Ойын ойнауға калай қарайсыңдар?
Ойын: «Қол күресу».
Тақпақ:Маржан,Даниал,Диана,Санжар

Маржан:

Күттіріп келген жыл басы,
Бізбенен бірге жырлашы.
Дастарханыма елімнің,
Береке – ырыс сыйлашы.

Даниал:

 Наурыз күні той думан,
Ортамызды ашайық.
Ән мен күйді төгілдіріп,
Інжу- маржан шашайық.
Диана:

Ата-бабам тойлаған,
Наурызым армысың.
Қызығына тоймаған,
Дархан дала, қырлы шың.

Санжар:

Әнім де саған, биімде,
Құт қонақ өзің үнімде,
Қуаныш сыйлап еліме,
Күнімде Наурыз, күнімде.

Жүргізуші: Наурыз мейрамы күн мен түн тепе - теңдікке келген сәттен бастап тойланады. Наурыз мерекесінде көпшілік бұлақтардың көзін ашып, тал егеді. Бұл кезде мал төлдеп, жер көктеп, дүние жаңара бастайды.Енді біздің балалардың өнерін тамашалаңыздар.
 Би: «Ұлттық билер»
Жүргізуші: «Құлақтан кіріп бойды алар,әсем ән мен тәтті күй деп» Абай атамыз айтқандай келесі кезеңді әнге берейік.
Ән: «Наурыз»
 Жүргізуші:Қыдыр ата «Жаңбырменен жер көгерер,батаменен ел көгерер» деген,балаларға бата берініз.
Қыдыр ата: Бата береді.
Ұлыс оң болсын!

Ұлыс бақытты болсын,
Құтты болсын бұл Наурыз!
Қыдыр ата мен Наурызгүл қоштасып шығып кетеді.

Жүргізуші:Құрметті қонақтар,балалар,Наурыз мерекесі бақыт болсын!Жаңа жыл барлықтарынызға құт - береке әкелсін!
